Solbærgallmidd

Solbærgallmidd (Cecidophyopsis ribis) er en liten midd (edderkoppdyr), og tilhører familiegruppen bjørkegallmidder (Eriophyidae) i gruppen galledannende gallmidder. De lever av å suge plantevæske av blad på solbær. Solbærgallmidd er regnet blant de alvorligste skadedyrene på solbær og er ganske vanlig i hele Norge, unntatt i Finnmark og Troms. Den er i Norge vanligere langs kysten enn i innlandet. 

 Utseende 
Kroppen er avlang og bare 0,2 millimeter lang. De er lyse, beige på farge. Inne i bladknoppen har middene bare to par bein. 

 Levevis 
Solbærgallmidd lever i knoppene på solbær. Angrepet ses kanskje lettest om våren, knopper med solbærgallmidd svulmer opp. De spretter ikke ut til et blad, men vil etterhvert tørke inn. Overvintringen skjer som egg, og en enkelt knopp kan innholde flere tusen gallmidd. Utover våren øker antallet gallmidd. En undersøkelse fra England viste at det kunne være opptil 35 000 gallmidd i hver knoppTaksdal. 1962.

Etter en stund, vanligvis i mai – juni, vil middene forlate knoppen, enten ved vindens hjelp eller ved at de blir med andre insekter eller dyr. På den måten sprer de seg til nye busker og knopper. Utviklingstiden er hurtig. De er vanskelig å bli kvitt om en busk er angrepet. Fjerning er en måte, enten brenne hele busken eller deler av den. Det er utviklet solbær som er resistent mot midden. 

Solbærgallmidd kan også spre virussykdommer, som nesletoppvirus, på solbær. Dette viruset gjør blomsten steril, noe som gjør at det ikke utvikles bær. For å bekjempe solbærgallmidd, anbefales å bruke friske planter. Plantedeler som er angrepet bør brennes, levende planter kan reddes ved å ligge i 45 C° varmt vann i 10 minutter.

 Referanser 

 Litteratur 
 Fjelddalen, Jac. 1995. Gallmidd (Eriophyoidea) på løvtrær, busker, frukttrær og bærbusker. Insekt-Nytt 20:3, side 3-32
 Taksdal, G. 1962. Sprøyteforsøk mot solbærgallmidd Cecidophyopis ribis (Westw.). Frukt og Bær nr. 15. Side 62-70.

 Eksterne lenker 

 Cecidophyopsis ribis - Fauna Europaea 

Kategori:Gallmidder
Kategori:skadedyr